พระราชกฤษฎีกาพระราชกฤษฎีกาจัดตั้งเทศบาลเมืองกันตัง จังหวัดตรังพ.ศ.๒๕๓๘------------- ภูมิพลอดุลยเดช ป.ร. ให้ไว้ ณ วันที่ ๒๓ กันยายน พ.ศ. ๒๕๓๘ เป็นปีที่๕๐ ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่า โดยที่เป็นการสมควรจัดตั้งเทศาลเมืองโดยเปลี่ยนแปลงฐานะเทศบาลตำบลกันตังอำเภอกันตังจังหวัดตรังเป็นเทศบาลเมืองกันตังจังหวัดตรัง อาศัยอำนาจตามความในมาตรา ๑๗๘ของรัฐธรรมนูญแห่งราชอาณาจักรไทย ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช ๒๕๓๘และมาตรา ๑๓ วรรคหนึ่งแห่งพระราชบัญญัติเทศบาลพ.ศ. ๒๔๙๖ จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้ มาตรา๑ พระราชกฤษฎีกานี้เรียกว่า"พระราชกฤษฎีกาจัดตั้งเทศบาลเมืองกันตังจังหวัดตรัง พ.ศ. ๒๕๓๘" มาตรา๒พระราชกฤษฎีกานี้ให้ใชับังคับตั้งแต่วันถัดจากวันประกาศในราชกิจจานุเบกษาเป็นต้นไป มาตรา๓ให้เปลี่ยนแปลงฐานะเทศบาลตำบลกันตังอำเภอกันตังจังหวัดตรัง เป็นเทศบาลเมืองมีชื่อว่า "เทศบาลเมืองกันตัง จังหวัดตรัง" มาตรา๔ให้กำหนดเขตเทศบาลเมืองกันตังจังหวัดตรัง ไว้ดังนี้ หลักเขตที่ ๑ตั้งอยู่ริมแม่น้ำตรังฝั่งตะวันออกห่างจากปากคลองบางเจ้าย่องตามแนวแม่น้ำระยะ๓๕๐ เมตร ด้านเหนือ จากหลักเขตที่๑ เป็นเส้นตรงไปทางทิศตะวันออก ถึงหลักเขตที่ ๒ ซึ่งตั้งอยู่ริมถนนควนทองสีฟากตะวันตก ห่างจากทางรถไฟสายใต้ตามแนวถนน ระยะ ๔๖๐ เมตร จากหลักเขตที่๒เป็นเส้นตั้งฉากกับถนนควนทองสีไปทางทิศตะวันออก ถึงหลักเขตที่ ๓ซึ่งตั้งอยู่ห่างจากศูนย์กลางถนนควนทอง ระยะ ๒๐๐ เมตร ด้านตะวันออก จากหลักเขตที่๓เป็นเส้นขนานกับศูนย์กลางถนนควนทองสี ไปทางทิศตะวันออกเฉียงใต้ถึงหลักเขตที่ ๔ซึ่งตั้งอยู่ริมถนนตรังคภูมิฟากเหนือ จากหลักเขตที่๔เป็นเส้นตรงไปทางทิศตะวันออกเฉียงใต้ ถึงหลักเขตที่ ๕ซึ่งตั้งอยู่ห่างจากศูนย์กลางถนนตรังคภูมิ ระยะ ๓๐๐ เมตร จากหลักเขตที่๕ เป็นเส้นขนาน ระยะ ๓๐๐ เมตร กับถนนตรังคภูมิ ไปทางทิศตะวันตกเฉียงใต้ถึงหลักเขตที่ ๖ซึ่งตั้งอยู่ริมถนนหลังวัดตรังคภูมิพุทธาวาสฟากตะวันออก จากหลักเขตที่๖ เป็นเส้นตรงไปทางทิศใต้ ถึงหลักเขตที่ ๗ ซึ่งตั้งอยู่ริมถนนป่าไม้ฟากใต้ห่างจากศูนย์กลางถนนขื่อนา ตามแนวถนน ระยะ ๒๐๐ เมตร จากหลักเขตที่๗ เป็นเส้นขนาน ระยะ ๒๐๐ เมตรกับถนนขื่อนา ไปทางทิศใต้ถึงหลักเขตที่ ๘ซึ่งตั้งอยู่ห่างจากหลักเขตที่ ๗ตามแนวเส้นขนาน ระยะ ๑,๐๐๐ เมตร ด้านใต้ จากหลักเขตที่ ๘เป็นเส้นขนาน ระยะ ๒๐๐ เมตร กับถนนขื่อนาไปทางทิศตะวันตกเฉียงเหนือถึงหลักเขตที่ ๙ ซึ่งตั้งอยู่ริมถนน รพช.ต.ง. ๑๑๐๓๒บ้านกันตังใต้ - บ้านนาแรดฟากตะวันตก จากหลักเขตที่๙ เป็นเส้นขนานระยะ ๒๐๐ เมตร กับถนนขื่อนาไปทางทิศตะวันตกเฉียงเหนือถึงหลักเขตที่ ๑๐ซึ่งตั้งอยู่ห่างจากหลักเขตที่ ๙ตามแนวเส้นขนาน ระยะ ๔๖๐ เมตร จากหลักเขตที่๑๐ เป็นเส้นตรงไปทางทิศตะวันตก ถึงหลักเขตที่ ๑๑ ซึ่งตั้งอยู่ริมแม่น้ำตรังฝั่งตะวันออก ห่างจากมุมถนนรัษฏากับถนนตรังคภูมิบรรจบกันตามแนวแม่น้ำ ระยะ๔๔๐ เมตร ด้านตะวันตก จากหลักเขตที่๑๑เป็นเส้นตรงตั้งฉากกับฝั่งแม่น้ำตรังฝั่งตะวันออก ไปทางทิศตะวันตกถึงจุดซึ่งอยู่ห่างจากฝั่งแม่น้ำตรังฝั่งตะวันออก ระยะ ๔๐ เมตร แล้วทำมุมเป็นเส้นขนานระยะ ๔๐ เมตร กับฝั่งแม่น้ำตรังฝั่งตะวันออก ไปทางทิศเหนือ ถึงจุดซึ่งห่างจากหลักเขตที่ ๑ระยะ ๔๐ เมตร ตามแนวเส้นตั้งฉากกับฝั่งแม่น้ำตรังฝั่งตะวันออก แล้วทำมุมเป็นเส้นตรงไปทางทิศตะวันออกบรรจบหลักเขตที่ ๑ ดังปรากฏตามแผนที่ท้ายพระราชกฤษฎีกานี้ ตามแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควร มาตรา๕ในระหว่างดำเนินการเลือกตั้งสมาชิกสภาเทศบาลเมืองก้นตัง ให้รัฐมนตรีว่าการกระทรวงมหาดไทยแต่งตั้งคณะเทศมนตรีตำบลกันตัง ซึ่งพ้นจากตำแหน่งในวันที่พระราชกฤษฎีกานี้ใช้บังคับ เพื่อดำเนินกิจการในหน้าที่ของคณกะเทศมนตรีเทศบาลเมืองกันตังไปพลางก่อนจนกว่าคณะเทศมนตรีที่ได้รับแต่งตั้งตามมาตรา ๓๗ แห่งพระราชบัญญัติเทศบาล พ.ศ. ๒๔๙๖เข้ารับหน้าที่ มาตรา๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการ ชวน หลีกภัย นายกรัฐมนตรี+---------------------------------------------------------------------------------------------------+หมายเหตุ :-เหตุผลในการประกาศใชัพระราชกฤษฎีกาฉบับนี้ คือ เนื่องจากเทศบาลตำบลกันตัง ในท้องที่ตำบลกันตังอำเภอกันตังจังหวัดตรังมีสภาพความเจริญเติบโตทางเศรษฐกิจและสังคมเพิ่มขึ้นสมควรเปลี่ยนแปลงฐานะเป็นเทศบาลเมืองกันตัง จังหวัดตรังจึงจำเป็นต้องตราพระราชกฤษฎีกานี้[รก. ๒๕๓๘/๔๐ก/๔๙/๒๔ กันยายน ๒๕๓๘] ปรียนันท์/พิมพ์ ๑๒/๐๙/๒๕๔๔